Държавен вестник, бр. 9, 2012 г., стр. 5

БРОЙ  9	
Д Ъ Р Ж А В Е Н  В Е С Т Н И К 	
СТР.  5  
4. „Зона на действие“ е тази част на дър­
жавата на територията, на която контролира­
щите служители на съседната държава имат 
правомощия да извършват граничен контрол.
5. „Контролиращи служители“ са тези слу­
жители, които извършват граничния контрол по 
разпореждане на компетентните органи, както 
и лицата, осъществяващи контрол във връзка с 
изпълнението на служебните им задачи.
Член 2
Компетентните органи за прилагане на раз­
поредбите на това споразумение са:
От страна на Република България:
Главна дирекция „Гранична полиция“ на 
Национална служба „Полиция“ при Министер­
ството на вътрешните работи.
От страна на Румъния:
Главният инспекторат на Граничната поли­
ция при Министерството на администрацията 
и вътрешните работи.
Член 3
(1) Въз основа на това споразумение до­
говарящите страни облекчават, ускоряват и 
съгласуват граничния контрол.
(2) За осъществяването на тази цел дого­
варящите страни създават по взаимно съгла­
сие на територията на една от държавите на 
договарящите страни съвместни пунктове за 
преминаване на границата.
(3) Контролиращите служители на една 
от договарящите страни могат да извършват 
в зоната на действие граничен контрол на 
влизане и на излизане съгласно действащото 
законодателство на собствената си държава.
(4) Чрез отделни протоколи, подписани от 
органите по чл. 2, се определя следното:
 а) създаването, преместването или закрива­
нето на съвместните пунктове за преминаване 
на границата, предвидени в ал. 2;
б) мястото на създаване на граничен пункт 
за преминаване, часовото разписание на функ­
циониране, правилата и начинът на използва­
нето му;
в) пътните участъци, по които контролира­
щите служители на съседната държава могат 
да извършват в движение граничен контрол на 
превозни средства;
г) детайлите на сътрудничеството съгласно 
ал. 1 въз основа на действащото национално 
законодателство на територията на всяка от 
договарящите страни;
д) въвеждането и определянето на съвмест­
ния граничен контрол, предвиден в чл. 7, ал. 4;
е) зоните на действие.
Член 4
(1) Зоната на действие, в която се извършва 
контролът на шосейния трафик, обхваща: поме­
щенията, пътните участъци и други съоръжения, 
предназначени за граничен контрол; зоната на 
действие включва и пътя от държавната граница 
до пункта за преминаване на границата.
(2) Зоната на действие, в която се извършва 
контролът на плавателния трафик, обхваща: 
помещенията, пристанищните съоръжения и 
тези, намиращи се на брега, които са предназ­
начени за извършване на граничен контрол, 
както и водния участък, намиращ се между 
граничната линия и пунктовете за преминаване 
на границата.
(3) Зоната на действие, в която се извършва 
контролът на железопътния трафик, обхваща: 
помещенията и съоръженията на съседната 
държава, предназначени за граничен контрол. 
В случай, когато контролът се извършва в 
движение, се счита, че влакът съставлява част 
от зоната за действие.
Ч а с т  I I
Граничен контрол
Член 5
(1) По време на граничния контрол, из­
вършван в зоната на действие, контролиращите 
служители на съседната държава прилагат на­
ционалното си законодателство за преминаване 
на лица и превозни средства през границата в 
същия обем и при същите условия както на 
територията на собствената държава.
(2) Служебните процедури, изпълнявани в 
зоната на действие от контролиращите служи­
тели на една от договарящите страни, съгласно 
националните разпоредби на тази държава, се 
считат като такива, изпълнявани на пункта 
за преминаване на границата, намиращ се на 
територията на собствената държава.
(3) Когато незаконна дейност е извършена 
в зоната на действие, се счита, че тя е извър­
шена на територията на собствената държава.
(4) В останалите случаи са валидни правните 
норми на държавата на територията.
Член 6
(1) В процедурите за прилагане на зако­
на, предвидени в чл. 5, ал. 2, се включва и 
задържането на лица, както и прекъсване на 
пътуването и принудително връщане, съгласно 
законовите условия на държавата на догова­
рящите страни, от която са контролиращите 
служители. Контролиращите служители на 
съседната държава нямат право в държавата 
на територията да задържат, да арестуват или 
да водят в съседната държава граждани на 
държавата на територията. Те имат право да 
водят тези лица, дори и с прилагане на сила, 
в помещенията, предназначени за контроли­
ращите служители на съседната държава, или 
на пунктовете за преминаване на границата 
на държавата на територията с цел писмено 
оформяне на актовете за констатация.
(2) В случай на предприемане на мерки 
съгласно разпоредбите на   ал. 1 те трябва да 
бъдат взети съвместно с контролиращ служител 
на държавата на територията.
(3) Относно правото на убежище се прилага 
националното законодателство на държавата 
на територията.